Bemor ingliz. Bemor ingliz () — 1996-yilda Amerika va Britaniya kinoijodkorlari tomonidan suratga olingan romantik urush dramasi filmi. Film rejissori Anthony Minghella. Film Ikkinchi jahon urushining soʻnggi oylarida Italiyaning shimolidagi tashlandiq villadagi toʻrt kishining hayoti haqida hikoya qiladi. Qahramon inglizcha talaffuz bilan gapiradigan, yuz tanib boʻlmas darajada kuyib ketgan kishi. U oʻzining kimligi, urushgacha boʻlgan davrdagi hayoti va muhabbatini, unga gʻamxoʻrlik qilayotgan yosh hamshiraga aytib beradi. 1997-yilda film 12 ta nominatsiyada Akademiya (Oscar) mukofotiga nomzod boʻldi va 9 ta Oscar oldi. Film, shuningdek, ikkita Oltin globus va oltita BAFTA mukofotiga loyiq koʻrildi. Britaniya film instituti ushbu filmini "„20-asrning eng buyuk filmlari“" roʻyxatida 55-oʻringa joylashtirdi.